
[bookmark: _GoBack]CONVOCATORIA DE SUBVENCIÓNS PARA A REHABILITACIÓN DE EDIFICIOS E VIVENDAS NA ÁREA DE REHABILITACIÓN INTEGRAL DE SANTO TOMÉ, EN CALDAS DE REIS, CON FINANCIAMENTO DO PROGRAMA DE REXENERACIÓN E RENOVACIÓN URBANA E RURAL DO PLAN ESTATAL DE VIVENDA 2018-2021.




PRIMEIRO.- Bases reguladoras da convocatoria.

As bases reguladoras da presente convocatoria foron publicadas no Boletín Oficial da Provincia de Pontevedra nº 75, de 2 de abril de 2022. 

As achegas concédense en réxime de concorrencia competitiva, de acordo co disposto na base primeira das reguladoras da convocatoria.

SEGUNDO.- Créditos orzamentarios.
O crédito global que se dispón para o outorgamento das subvencións a conceder será de 250.000,00 €, con cargo á aplicación orzamentaria 1522 789.00 do orzamento vixente.
TERCEIRO.- Obxecto, condicións e finalidade.
O obxecto desta convocatoria é, de acordo co establecido no artigo 14 da Lei 9/2007 do 13 de xuño de Subvencións de Galicia, é fixar os criterios para a concesión das subvencións previstas no Real decreto 106/2018, do 9 de marzo, polo que se aproba o Plan Estatal de Vivenda 2018-2021 (BOE 10.03.2018), para o programa de rexeneración e renovación urbana e rural, recollidas no convenio asinado o 26.10.2018, entre o Ministerio de Fomento, a Xunta de Galicia e o Concello de Caldas de Reis no ámbito da Área de Rehabilitación Integral de Santo Tomé.

CUARTO.- Requisitos para solicitar a subvención e xeito de acreditalos.

Para ser beneficiarios/as da subvención, o inmoble estará dentro do ámbito acordado nas bases reguladoras da convocatoria, e terá uso predominantemente residencial.
Os edificios e vivendas deberán ser visitados polos técnicos da Oficina de Rehabilitación e non se poderán subvencionar partidas de obra iniciadas con anterioridade á realización da visita sen datos fidedignos do estado previo ás obras comprobados polos técnicos da Oficina de Rehabilitación.

As persoas e as entidades beneficiarias das axudas deberán reunir os requisitos establecidos no artigo 7.2 do Real decreto 106/2018, do 9 de marzo.
Cando a execución da actuación corresponda a varias persoas beneficiarias, a axuda distribuirase en proporción ao custo asumidos por cada unha delas. As persoas beneficiarias destinarán o importe íntegro da axuda ao pagamento das correspondentes actuacións. Cando se trate de comunidades de persoas propietarias, esta regra resultará igualmente de aplicación, con independencia de que, tanto o seu importe, como o custo das obras, deba repercutirse nas persoas propietarias e, se é o caso, nos locais comerciais ou predios doutros usos compatibles, de conformidade coas regras previstas na lexislación de propiedade horizontal.
Non obstante o disposto no parágrafo anterior, cando algún dos membros da comunidade ou da agrupación de comunidades de persoas propietarias incorra nunha ou varias das prohibicións establecidas no artigo 13.2 da Lei 38/2003, do 17 de novembro, non se atribuirá á dita propietaria a parte proporcional que lle correspondería da axuda recibida, que se rateará entre os restantes membros da comunidade ou agrupación.
Non poderán obter a condición de persoas ou entidades beneficiarias aquelas en que concorra algunha das circunstancias previstas nos artigos 13 da Lei 38/2003, do 17 de decembro, e 10 da Lei 9/2007, do 13 de xuño, ou a quen se lle revogase algunha das axudas contidas neste ou en anteriores plans de vivenda por causas imputables á persoa ou á entidade solicitante.

QUINTO.- Órganos competentes para a instrución e resolución do procedemento.
A Oficina de Rehabilitación Reis será o órgano competente para a instrución dos procedementos derivados da convocatoria.
A concesión das subvencións realizarase mediante resolución da Alcaldía.

SEXTO.- Prazo de presentación de solicitudes

As solicitudes de axuda deberanse presentar no prazo de tres (3) meses a contar desde a publicación do Extracto da convocatoria no Boletín Oficial da Provincia de Pontevedra. 
A presentación da solicitude de subvención fóra do prazo establecido e a non utilización, no seu caso, do formulario normalizado de uso obrigatorio, serán causas de inadmisión da solicitude.

SETIMO.- Prazo de resolución e notificación.

O prazo para ditar e notificar a resolución sobre a cualificación provisional será de dous (2) meses, contados a partir do día seguinte ao da entrada na correspondente área provincial do IGVS da proposta municipal de cualificación provisional. Transcorrido o dito prazo sen que se notifique a resolución expresa, esta entenderase denegada.

O prazo para ditar e notificar a resolución sobre a cualificación definitiva será de dous (2) meses, contados a partir do día seguinte ao da entrada na correspondente área provincial do IGVS da proposta municipal de cualificación definitiva. Transcorrido o dito prazo sen que se notifique a resolución expresa, esta entenderase denegada.

Contra a resolución que sobre a cualificación definitiva diten as xefaturas territoriais do IGVS poderase interpor un recurso de alzada ante a persoa titular da Presidencia do IGVS, no prazo dun (1) mes, contado a partir do día seguinte ao da súa notificación.

OITAVO.- Documentos e informacións que deben acompañarse á petición.

9.1 Documentación relativa ao solicitante
· Fotocopia do DNI do solicitante e representante (de ser o caso) formalmente nomeado.
· Acreditación da titularidade do edificio ou vivenda mediante certificación do Rexistro da Propiedade, escritura pública de compravenda, escritura pública de aceptación ou partición da herdanza, escritura pública de doazón e aceptación, ou sentenza xudicial, segundo corresponda.
· Declaración xurada de todas as subvencións solicitadas ou concedidas para as actuacións subvencionables por estas bases para a mesma actuación.
· Declaración xurada de non encontrarse en ningún dos supostos de incompatibilidade ou prohibición para a percepción de subvencións ou axudas públicas.
· Certificación bancaria con número conta bancaria a nome do/s beneficiario/s da subvención.
· No caso de que a persoa solicitante sexa unha entidade sen personalidade xurídica ou persoa xurídica, pública ou privada (empresa, comunidade de propietarios, copropiedade, etc.), achegarase ademais:
· Documentación acreditativa da súa constitución e NIF (no seu caso)
· Documento acreditativo da representación con que se actúa.
· Acordo para a execución das obras e a solicitude da subvención.
· Relación de persoas propietarias do edificio, identificando NIF de cada unha, e a referencia catastral de cada vivenda e local.

9.2 Documentación ao inmoble e as obras:

· Se a obra a realizar é de mellora da eficiencia enerxética e a sustentabilidade, certificado de eficiencia enerxética de vivenda que acredite as reducións de emisións de CO2 e a letra resultante de realizarse a obra.
· Proxecto técnico ou memoria no que se describan as obras a executar e a súa valoración, coa desagregación das partidas, segundo o disposto nos artigos 36, 43 e 51 do Real decreto 106/2018, do 9 de marzo. O proxecto ou memoria deberá indicar, así mesmo, os datos fundamentais do edificio: situación, número de vivendas e locais, superficie construída sobre rasante, superficie sobre rasante con uso residencial e unha reportaxe fotográfica das obras que se van realizar. 
· Cando o importe do gasto subvencionable supere a contía de 30.000 euros será necesario achegar 3 orzamentos, e en caso de non se optar pola oferta mais vantaxosa, memoria xustificativa da diferente elección, coma establece o artigo 29 da LSG 
· Títulos habilitantes para a execución das obras (licenza ou comunicación previa), ou impreso de solicitude das mesmas.
· Outros documentos que se e o caso, o Concello considere necesarios e foran requiridos ao beneficiario para ditar resolución.

NOVENO.- CRITERIOS DE VALORACIÓN DAS SOLICITUDES.
A concesión das axudas graduarase tendo en conta os seguintes criterios:

1.- Estar en disposición dos títulos habilitantes esixibles para o desenvolvemento dos traballos obxecto da axuda (comunicación previa, licenza...) con data previa á xuntanza da comisión avaliadora, 20 puntos.

2.- Nivel de protección do edificio segundo o PXOM, máximo 30 puntos:
· edificación catalogación ambiental, 10 puntos
· edificación catalogación estrutural, 20 puntos
· edificación catalogación integral, 30 puntos

3.- Intervencións nas edificacións con fronte ás rúas polas que discorre o Camiño de Santiago (Rúa San Roque, Rúa Real, Rúa Laureano Salgado, Rúa Ferrería, Rúa Santa Marta), 30 puntos.

No caso de empate terá preferencia a data e hora de entrada anterior no Rexistro Xeral do Concello.

